
A V I Z

asupra proiectului de Lege pentru aprobarea Ordonanţei 

Guvernului nr.74/2001 privind abilitarea Ministerului 

de Interne de a angaja şi presta servicii

În conformitate cu prevederile art.89 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare,  cu proiectul de Lege pentru aprobarea Ordonanţei Guvernului nr.74/2001 privind abilitarea Ministerului de Interne de a angaja şi presta servicii, trimis cu adresa nr.459 din  4 septembrie 2001, înregistrată sub nr.984/XVIII/11 din  4 septembrie 2001.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 19 septembrie 2001.



Membrii comisiei au examinat ordonanţa Guvernului supusă aprobării, expunerea de motive la proiectul de lege şi  avizul favorabil al Consiliului Legislativ nr.883/27.08.2001. 



În urma dezbaterilor, cu majoritate de voturi, comisia a hotărât să propună respingerea  Ordonanţei Guvernului nr.74/2001, care face obiectul prezentului proiect de lege, reţinându-se încălcarea  prevederilor art.117 alin. (1), (2) şi (3) din Constituţia României, în sensul că “structura” şi “organizarea” componentelor Ministerului de Interne,  se stabilesc prin lege organică.



Conform prevederilor constituţionale, Guvernul poate fi abilitat să emită ordonanţe în domenii care nu fac obiectul legilor organice.



Reglementările introduse în textul ordonanţei exced prevederilor art.114 alin. (1) din Constituţia României.
                 PREŞEDINTE,                                 SECRETAR,

                 dr. Ionel Olteanu                          Carmen Dumitriu
   consilier

